section_heading: Vrući i hladni mediji
paragraph_text: McLuhan je termine vrući i hladni (warm i cool) uzeo iz slenga Flower Power generacije koja ga je prihvatila kao medijskog proroka. Cool označava nešto dobro i poželjno, a cool ljudi su in, ali cool znači i hladno. Za McLuhana je hladni medij bolji od vrućeg jer s njim ostvarujemo bolju interakciju i pružaju najviše mogućnosti za sudjelovanje. Za McLuhana je televizija hladan medij. Iako se čini paradoksalno, to je moguće jer temperatura medija ne dolazi od broja osjetila koje zaokuplja nego od stupnja intenziteta. Slike na televiziji čak i godinama nakon što su uvedene boje, trostruko povećana izvorna veličina televizije i razvijena memorija putem videa i dalje toliko ne zaokuplja kao slike u kinematografima, teže ih je pojedinačno ponovo otkriti, a i lete više od riječi na stranicama knjige.